《春晚郊行》
宋代·卫宗武

细草平芜接渚沙，僧庵系马柏阴斜。
青山几曲绕流水，啼鸟数声随落花。
芳景流连春富贵，晴林浮动日光华。
独怜人事多非旧，寂寞荒村点暮鸦。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。